Το Χαμόγελο του Παιδιού έδωσε στη δημοσιότητα τα στοιχεία και τη φωτογραφία της 17χρονης Μαρίας Θ., η οποία εξαφανίστηκε στις 27/11/2019 και ώρα 11:00 από το Γενικό Κρατικό Νοσοκομείο Νίκαιας.

Σύμφωνα με την ανακοίνωση από το Χαμόγελο του Παιδιού «Η Μαρία Θ. έχει ύψος 1.60 μ., έχει κανονικό βάρος, έχει καστανά μαλλιά και καστανά μάτια.

Φορούσε μαύρο δερμάτινο κολάν, γκρι μπλούζα με λευκή κουκούλα, δερμάτινο μαύρο μπουφάν και άσπρα αθλητικά παπούτσια. H Mαρία παρουσιάζει προβλήματα επικοινωνίας, αντιμετωπίζει δυσκολίες στο βάδισμα και έχει σπασμένο το μπροστινό της δόντι.

Το Χαμόγελο του Παιδιού ενημερώθηκε για την εξαφάνιση της Μαρίας Θ. σήμερα 10/12/2019, μεσημβρινές ώρες και προχώρησε άμεσα στη δημοσιοποίηση των στοιχείων της ανήλικης.

Οποιοσδήποτε έχει κάποια πληροφορία, παρακαλείται να επικοινωνήσει τηλεφωνικά με «Το Χαμόγελο του Παιδιού», όλο το 24ωρο, στην «Ευρωπαϊκή Γραμμή για τα Εξαφανισμένα Παιδιά 116000» καθώς και σε όλα τα Αστυνομικά Τμήματα της χώρας.